
Sülysáp Város Önkormányzata

Polgármesterétől és Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014
Előterjesztést készítette: Ráczné, Szvercsek E., Lányiné, Novákné, Kántor E.
Előterjesztés elkészítésének időpontja: 2014. november 17.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. november 27-én tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2014. év III. negyedévére vonatkozóan.
Kérjük a beszámoló szíves elfogadását.
…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete a 2014. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2014. november 17.


Horinka László s.k.
Tóth Krisztina s.k.

polgármester
jegyző
BESZÁMOLÓ

Sülysáp Város Önkormányzata Képviselő-testületének

átruházott hatásköreiben 2014. III. negyedévében hozott döntésekről
I. Önkormányzati segély
A szociális ellátások helyi szabályairól szóló 22/2010. (XII. 28.) önkormányzati rendeletével a Képviselő-testület a polgármesterre ruházta át az önkormányzati segély megállapítását, mely magában foglalja a korábbi átmeneti segélyt, a rendkívüli gyermekvédelmi támogatást és a temetési segélyt. 

Az elmúlt negyedévben 71 család részére, összesen 380.000,- Ft összegben került megállapításra önkormányzati segély, melyből 2 volt temetési segély. A segélyek a döntést követően maradéktalanul kifizetésre kerültek. 

Azokban az esetekben, ahol feltételezhető volt, hogy a segély nem a megfelelő célra kerül felhasználásra, családgondozói segítséget vettünk igénybe: a kijelölt családgondozó a segélyezett családdal együtt vásárolta meg a szükséges élelmiszereket, majd a számlákkal elszámolt az önkormányzat felé (5 ilyen döntés volt). 
Elutasító döntés 16 esetben született, a család valódi jövedelmi helyzete, illetőleg a gyakori segélyezés miatt. 
II. Közterület-használati engedély
Szintén polgármesteri hatáskörben az elmúlt negyedévben 5 db határozat született közterület használat engedélyezésére, melyek között volt árusításra és különféle rendezvényekre kiadott engedély is.
III. Közútkezelői hozzájárulás

A Képviselő-testület az önkormányzat Szervezeti és Működési Szabályzatáról szóló többször módosított 14/2009. (XII. 22.) önkormányzati rendeletével az önkormányzat kezelésében lévő közutak nem közlekedési célú igénybevételéhez szükséges közútkezelői állásfoglalás kiadását a jegyző hatáskörébe utalta. Az elmúlt negyedévében 3 db közútkezelői hozzájárulás került ily módon kiadásra közmű-, illetve útépítésekhez. 
IV. Egyéb, önkormányzati vagyont érintő döntések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek. Idevonatkozóan az alábbi intézkedésekről számolok be:
1. A 74/2014.(VI.19.) ÖKT határozat alapján 2014. július 31-én a Sülysáp Dózsa György utca 112. szám alatti 43 m2 pincehelyiségre bérleti szerződés megkötése JO-LAC Kft.-vel. 

2. A 73/2014. (VI.19.) ÖKT határozat alapján 2014. augusztus 1-jén a Sülysáp, Béke utca 3708/2 hrsz. alatti ingatlan bérleti szerződésének megkötése Kocsis Lászlóval.
Sülysáp, 2014. november 17.

